**Ілияс Жансүгіровтің махаббат лирикасы**

Сватова Рамина Романқызы, «Текелі кәсіптік колледжі» МКҚК

3 курс студенті

жетекшісі: Ботантаева Самал Сарсенбаевна,

қазақ тілі мен әдебиет пәнінің оқытушысы

**Жұмыстың өзектілігі:**

Ілияс Жансүгіровтың махаббат лирикасы тек өле-өлгенше сүйіп өткен жарына, балаларының анасы, туындыларының музасы Фатима Ғабитоваға арналған. Адам рухани өскен сайын оған теңдес жандар керек. Жансүгіров жүзі жарқын, иманды да инабатты, кісілік парасаты, өнегесі өзгеше, талап-талғамы жоғары рухани теңін, рухани досын табанынан таусыла іздеп, теңін тапқан адам. Сондықтан оның асықтық жырларын Фатимаға арнауында мән бар.

Бүгінгі күні сол Фатима Ғабитованың Ілиясқа деген ынтасы арқылы талай ақиқатты және көп еңбектерді оқып отырмыз. Суреткер ақынның музасына айналған Фатима Ғабитова болмаса, ақынның таусылмас махаббат сезімі болмаса, осыншама кестесі сұлу, ойы көркем, жалыны бет шарпыған мінсіз жырлар туар ма еді?

**Гипотеза:**Бүгінде ақынымыздың ғұмырнамасы да, шығармашылығы да барынша терең зерттеліп, айшықты ойлар мен тұжырымдар айтылуда. Ол туралы естеліктер де жазылуда. Ілияс Жансүгіровтың өлеңдерінің көркемдік ерекшеліктері туралы, лирикалық, эпикалық туындылары мен поэзиялық шығармалары туралы көп айтылуда, поэмалары талданып, зерттелуде. Ал оның махаббат лирикасы туралы зерттелген еңбектер жазыла қойған жоқ, сірә.

**Зерттеудің мақсаты мен міндеттері:**

Ілияс Жансүгіровтіңмахаббат лирикасын зерттеп, шығармаларына әдебиет тұрғысынан баға беру;

üАқынның махаббат лирикасын зерделей келе, Ілиястың нағыз талант иесі болғандығын таныту;

üАқынның қолданған сөз образдарының сан қырлы өрнектеріне талдау жасау.

**Зерттеу кезеңдері:**

1       кезең – Ақынныңшығармашылығын оқулықтардан оқу, интернет көздерін пайдалану;

2       кезең – Ақының махаббат тақырыбында жазылған өлеңдерін зерделеу. Өлеңдеріне талдау жасау;

3       кезең – Ілияс Жансүгіровтің шығармашылығын насихаттау үшін колледжде бірқатар іс-шаралар ұйымдастыру. Колледж студенттерімен бірге суреткер ақын тілінің көркемдігіне шындап көз жеткізу.

**Зерттеу нәтижесі:**

üІлияс Жансүгіровті төрт құбыласын түгелдеп, төрт аяғын тең басқан, өзге ақын-жазушылармен терезесі тең, үзеңгісі қатар тәуелсіз елге лайық етіп, тәуелсіз ойдың биігінен өткір бағалап,оның поэзия әлеміндегі жарық жұлдыз, қайталанбас құбылыс болғандығын өскелең ұрпаққа таныту;

üІлияс Жансүгіровтің шығармашылығын насихаттау үшін колледжде бірқатар шаралар ұйымдастырып өткізу;

ü«Ілияс әлемі» атты дәстүрлі республикалық жастар фестивалінің «Алашы ардақтаған ақын» атты республикалық ғылыми – практикалық конференциясында 2 орын.

**Зерттеу болжамы:**

üӨмір шындығын поэзия шындығына айналдырып, таланты мен көрегендігі тоғысқан ақынның туындыларын әлі де толыққанды талдап, санамызға сіңіре алған жоқпыз. Сондықтан, зерттеген сайын зерттеуді қажет етіп, терең ойға, сырлы сезімге, тұңғиық әлемге батырып жіберетін суреткер ақын өлеңдерін жүрек түкпіріне қонақтату – бүгінгі ұрпақ, біздің еншімізде.

üЖалпы адамзатқа рухани азық болар ақын мұрасын барша халыққа насихаттау үшін атаулы даталарда ғана емес, Ілияс оқулары облыс, республика көлемінде жыл сайын Абай, Шәкәрім, Махамбет оқулары сияқты өткізіліп тұрса құба-құп болар еді.

üАқын шығармаларын қазіргі заман талабына сай электронды кітаптарға енгізіп, әлеуметтік желілерде Ілияс Жансүгіровтің жеке парағын ашу.

**Жұмыстың жаңалығы:**Ілияс Жансүгіровтің махаббат лирикасын ашып көрсету ақындық өнерге талабы бар жастарды поэзияға, өлең өнеріне баулуда ықпалы зор. Бұл жұмысты жоғарғы сынып оқушыларына, сондай-ақ, жоғары оқу орындарындарында да Ілияс шығармашылығын меңгертуге игі ықпалы бар жұмыс деп білеміз.